dh-unibe/image-text_koenigsfelden-charters-post-1500 huggingface dataset:
Ich, Katrin von Dieszbach, geborn von Bostetten, beckenn unnd
thuͦn kunt offennlich mitt disem brieff, das mir der ersam̄,
fürnem Bendict Mattstetter, diser zytt hoffmeyster des erwürdigen gotzhuses Küngs Vaͤlden, inn nam̄en unnd von
waͤgen der erwürdigen frouwen ✳ frouw Kathrin Drucksaͤssin, aͤpttissin des vorgenantten gotzhuses, und gemeinen konfaͤnds guͤttlichen usgericht, gewert und betzalt hett, namlichen hundert unnd fünff und zwentzig Rünsch guldin,
so ich inn das opgemelt gotzhus für min pfruͦnd oder
zuͦbracht guͦtt hin in gebracht hatt, das sy mir nun
also wider harus zuͦ minen handen hand lassen werden, wie obstat, inn massen mich wolbenuͤgt. ich sagen
ouch darum für mich und all min erben unnd nachkomen die opgenantten frouw Kathrin Drucksaͤssin, aͤptissin,
unnd ein gantz konvent des opgemelten gotzhuses Küngsvaͤlden unnd all ir ewigen nachkomend unnd alle die,
so deszhalben kwittuͤrens bedoͤrffend, gantz kwitt, ledig, un̄-
anspraͤchig unnd los mit krafft disz brieffs, der desz zuͦ
warem, vesten urckund von miner pitt wegen mitt
des edlen, vesten junckern Willhaͤlm von Dieszbach, her
zuͦ Signouw, mins lieben junckern und egmachels,
eygnem, uffgetruckten ynsigel für mich und all min
erben und nachkomen offennlich verwart und geben
ist uff unser lieben frouwen aben zuͦr lichtmaͤsz, nach
der gepurt Criste getzelt fünfftzechenhundert unnd fünff
unnd tzwentzig jare.
Ihre Qtg. d₎
Sstg vor X Erhöh₎ um eingebracht
Gut, ist v̄ ihrm Schwager
der Katterina von Bonnstettē
quͣttantz
✳ ist jùnckhˀ Wilhelms
vō Dieszbachs hù eelicher
gemaͤchel gewesen ✳
✳
Lichtmesz 1525 .
1525 , Februar 1 .
F Aargau .